Sippara - Vicipaedia

# Sippara

### E Vicipaedia

Sippara -orum, n.p. adi. -enus, sive Sispara, (Sumerice Zimbir, Acchadice Sippar), civitas Babylonia, ad ripam orientalem Euphratis, ad septentrionem ab ipsa Babylone sita. In duos vicos divisa erat, nempe "Sippara Solis" et "Sippara Deae Anunit", quorum illum invenit Hormisdas Rassam anno 1881 ad Abu-Habba, 16 milibus passum a Bagdato inter meridiem et solis ortum distantem.

Sippara duplicia in Bibliis Sanctis sub nomine Sepharvaim inveniuntur, quod lingua Hebraica (ספרוים) est numero duali. Multae tabulae litteris cuneiformis inscriptae in templo Solis (quod Sumeri E-Babara, Semitae autem Bit-Un dicebant). Xisuthrum fert Berossus hic scripta mundi antediluviani sub terram condidisse—sine dubio quasi aetiologia nominis urbis, nam linguis semiticis *spr est "scribere." Secundum Abydenum (fragmento nono), Nabuchodonosorus sub Sipparenorum civitate lacum fodit. Hic etiam erant castra Babylonia Nabonidi, et fieri potest ut Plinii "Hippareni" (N.H. 6.30) sint re vera Sippareni.

Receptum de "http://la.wikipedia.org../../../s/i/p/Sippara.html"

Categoria: Mesopotamia

##### Views

- Res
- Disputatio
- Emendatio recentissima

##### Quaerere

##### Aliae linguae

- Català
- English
- Français
- 日本語
- Nederlands
- Svenska